**Официални правила за провеждане на Онлайн игра на БУЛСАТКОМ и AXN**

**1. Период за участие:**

Периодът за участие в Онлайн играта на БУЛСАТКОМ и AXN /“Играта“/ е **от 00:00 ч. на 13.05.2019 г. до 23:59 ч. на 31.05.2019 г. включително.**

2. Организатори:

2.1. „БУЛСАТКОМ“ ЕАД, ул. „Магнаурска школа“ № 15, ет. 3, гр. София 1784, ЕИК 130408101, ЗДДС № BG130408101, представлявано от „Ти Си Консултинг Груп„ ООД, дружество вписано в Търговския регистър и регистъра на ЮЛНЦ под ЕИК 131489825, със седалище и адрес на управление в гр. София, ул. Алабин N 14, ет. 2, представляно от Управителя Боян Илиев Георгиев/„БУЛСАТКОМ“/ и каналите AXN, AXN Black и AXN White, представлявани от „Върджин Груп България” ЕООД, ЕИК 200987896, със седалище и адрес на управление в гр. София 1618, район „Овча купел“, ж. к. „Овча купел“, ул. „Любляна“ № 42 Б, бл. 1, вх. 1, ет. 2, ап. 3, представлявано от управителя Ивайло Руменов Иванов /“Върджин“/.

2.2. Facebook Inc. не участва и не съдейства по какъвто и да е начин в организирането и провеждането на Играта. Организирането, представянето, провеждането и регламента на Играта по никакъв начин не се контролират или управляват от Facebook Inc.

**3. Правила за участие /“Правилата“/:**

3.1. Участник в Играта може да бъде всяко лице, което:

3.1.1. е настоящ абонат на БУЛСАТКОМ за ползване на предлаганите от последния електронни съобщителни услуги „Цифрова телевизия до дома“ и/или IPTV през периода за участие в Играта - от 00:00 на 13.05.2019 г. до 23:59 ч. на 31.05.2019 г. включително, и е заплатило последната дължима месечна абонаментна такса или

3.1.2. е сключило индивидуален договор с Булсатком ЕАД за ползване на предлаганите от последния електронни съобщителни услуги „Цифрова телевизия до дома“ и/или IPTV и епрез периода за участие в Играта - от 00:00 на 13.05.2019 г. до 23:59 ч. на 31.05.2019 г. включително, и е заплатило месечна абонаментна такса в посочения период.

3.2.1 Участниците, които не могат да докажат с касова бележка или друг валиден документ, че са извършили плащане съгласно предходната точка 3.1., нямат право да участват в Играта.

3.2.2. **Участието в играта е** **безвъзмездно**. Това означава, че участието в жребия за разпределяне на наградите не е обвързано с направата на изрична покупка или с даването от страна на Участника на залог или друга материална ценност. Представянето на документите по предходната точка цели да установи наличието на валидно условие по т.3.1. и не следва да се тълкува като представяне на залог или друга материална ценност с цел участие в играта.

3.3. В случай, че лице, което не е било абонат на БУЛСАТКОМ в периода на провеждане на Играта, все пак участва, БУЛСАТКОМ запазва правото си да обяви участието му за невалидно, в случай, че името му бъде изтеглено сред печелившите.

3.4. В томболата за разпределяне на Наградите имат право да участват само пълнолетни лица, навършили 18-годишна възраст, считано към 13.05.2019 г.

3.5. Не се допускат до участие в томболата за разпределяне на Наградите участници, които:

3.5.1.Използват недобросъвестни методи, техники и софтуер за манипулиране на резултатите от Играта;

3.5.2.Не изпълняват или не отговарят на някое от условията на настоящите Правила;

3.5.3.Използват нередовни, неоторизирани или дублирани профили във Facebook.

3.6. В Играта нямат право да участват служители на Организаторите, агенти и промоутъри (включително членове на техните семейства), подразделения, дъщерни дружества и филиали на Организаторите, както и други, свързани юридически лица.

**4. Механизъм на играта**

4.1. Играта се провежда на официалната Facebook страница на БУЛСАТКОМ на адрес: Facebook@bulsatcom.official

4.2. Участието в Играта се реализира в периода по т. 1 от тези Правила при следните условия:

4.2.1. Участниците се регистрират за участие в Играта, като прикачват снимка към коментар под публикация, на официалната Facebook страница на БУЛСАТКОМ.

4.3.1. С качването на снимката си, участникът автоматично се съгласява, тя да стане публично достояние в социалната мрежа.

4.3. Всеки участник има право само на едно участие в Играта, независимо колко пъти е давал отговор на въпрос по предходната точка 4.2 във Фейсбук страницата на БУЛСАТКОМ .

4.4. С регистрацията си за участие по реда на точка 4.2. от тези Правила, съответният участник безусловно приема и се съгласява с настоящите Правила, задължава се да ги спазва, както и да изпълнява всяко решение, взето от Организаторите, включително всяко тълкуване на Правилата.

4.5. Печелившите участници носят отговорност за всички разходи във връзка с Наградите, включително за деклариране на Наградите и заплащане на данъци /ако такива се дължат.

**5. Награди**

Наградите в настоящата Игра са:

1 /един/ телевизор Телевизор SONY KDL-50WF660 LED

1 /една/ тонколона HT-SF200 / HT-SF201

1 /един/ брой мобилен телефон Xperia 10

1 /един/ брой слушалки MDR-1AM2

**6. Определяне на печелившите участници. Получаване на Наградите.**

6.1. Печелившите участници се определят чрез томбола на случаен принцип сред всички участници, качили снимка съгласно точка 4.2 от настоящите Правила. Техните имена ще бъдат обявени на официалната Facebook страница на БУЛСАТКОМ на адрес: Facebook@БУЛСАТКОМ.bg, на 17, 24 и 30.05.2019 г.

6.2. Всеки участник има право само на 1 награда, т.е. не може един участник да спечели и трите Награди.

6.3. Спечелените Награди не могат да бъдат заменяни за паричната им равностойност или каквато и да е друга равностойност. Печелившите участници нямат право да преотстъпват или прехвърлят по какъвто и да било начин на трети лица правото си да получат Наградите.

6.4. Печелившите участници следва да изпратят три имена на титуляр по дговора с БУЛСАТКОМ, точен адрес, на който е предоставена услугата и телефонен номер за връзка на електронен адрес: deny.djalova@bulsat.com, не по-късно от 13ч. на 18, 25 и 31.05.2019.

6.5. Наградите ще бъдат връчени на печелившите участници от Организаторите, на определени от Организаторите място, ден и час, които се съобщават на печелившите участници чрез фейсбук страницата на БУЛСАТКОМ. Организаторите не носят отговорност за щети нанесени върху Наградите след връчването им на печелившите участници. Приемането на наградите става лично или чрез пълномощник с изрично нотариално заверено пълномощно.

6.6. Ако в рамките на разумни срокове Наградите не бъдат раздадени поради причини независещи от Организаторите, като и поради отказ на печеливш участник да получи наградата, Организаторите не са задължени да организират нова томбола.

**7. Ограничения на отговорността:**

7.1. Организаторите не носят отговорност за: грешни или подвеждащи имена на Facebook потребители; дублиране на Facebook профили от недоброжелатели; дефектно или неуспешно електронно предаване на данни; повреда на комуникационната връзка, независимо от причината, по отношение на оборудване, системи, мрежи, линии, сателити, сървъри, компютри или доставчици, използвани по отношение на Играта; недостъпност или неразположение на интернет или на интернет страницата или комбинация от тях; повреда на системата на сайта или Facebook платформата; други форсмажорни обстоятелства.

7.2. Организаторите не отговарят: а) в случай, че Наградите не могат да бъдат получени, предоставени или реализирани поради невъзможност печелившият участник и/или негов представител да се идентифицира и/или да получи наградите или поради други технически и/или юридически пречки, свързани с конкретния печеливш участник и/или негов представител/пълномощник; и б) при невъзможност Наградите да бъдат предоставени, поради обстоятелства на непреодолима сила, поради нормативни или законови ограничения или каквито и да е други обстоятелства.

7.3. Организаторите не носят отговорност при невъзможност да се осъществи участие или да се предоставят Наградите, в случай, че регистрацията на даден участник в Играта съдържа непълна, невярна или подвеждаща информация.

7.4. Организаторите не носят отговорност за липсващи или загубени регистрации във Facebook.

7.5. Организаторите имат право по своя преценка да прекратят Играта по всяко време, в случай че настъпят обстоятелства, които възпрепятстват нейното провеждане, включително, но не само – злоупотреби, нарушаване на тези Правила, форсмажорни обстоятелства, акт на административен, съдебен или друг орган и др. В тези случаи Организаторите не дължат каквато и да е компенсация на участниците.

7.6. Забранени са всякакви опити за манипулиране на Играта във Фейсбук страницата на БУЛСАТКОМ. При всякакви злоупотреби, които пряко или косвено могат да бъдат използвани за влияние върху Играта, при съмнения за извършване на такива, както и при действия или бездействия на участник, които биха могли да увредят, накърнят, опетнят или дискредитират името, имиджа и/или репутацията на Организаторите, БУЛСАТКОМ има право да дисквалифицира съответния участник, като в този случай БУЛСАТКОМ не е длъжно да мотивира или обяснява дисквалификацията.

7.7. Всеки участник трябва да се увери, че участва в Играта със своето истинско име.

7.8. За манипулация по точка 7.6. ще се счита използване на повече от един Facebook профил от едно и също лице за участие в Играта; Използването на техники и/или технологии, които изменят елемента на лично и индивидуално участие на съответното физическо лице в Играта.

7.9. Организаторите не носят отговорност за действия на Facebook, включително но не само премахване на страницата на Играта или съдържание от нея, включително видеото на Играта или коментари на Участници.

7.10. Организаторите не носят отговорност за качеството на Наградите. Рекламации се предявяват към производителя или дистрибутора на конкретната награда, съгласно действащото законодателство на Република България.

7.11. Всеки участник обезщетява изцяло и предпазва Организаторите и техните поделения, филиали, дъщерни дружества, управители, длъжностни лица, служители и представители, всички спонсори на Играта, ако има такива, както и всички трети лица, свързани с разработването и провеждането на Играта /наричани заедно „Обезщетените Страни”/ по отношение на всякакви и всички искове, вреди, загуби, претенции, основания за започване на съдебно производство, производства, разходи и/или задължения в резултат на или възникнали във връзка с, или за които се твърди, че са в резултат на или свързани с:

а. Кандидатстване на участник, участие, опит за участие или невъзможност за участие в Играта;

б. Представяне/участие и/или Използването от Обезщетените страни на представяне/участие (и/или на част от такова);

в. Неспазване от страна на участник на настоящите Правила или на някой от приложимите закони, подзаконови нормативни актове или разпоредби;

г. Неразрешено използване от страна на участник, както е приложимо, на име, образ, глас, работен продукт, търговско наименование (бранд), търговска марка, лого на физическо или юридическо лице;

д. Нарушаване или предполагаемо нарушаване на гаранция, декларация или право, предоставено от участник във връзка с Играта;

е. Приемане и/или използване на Наградите;

ж. Всяко право или полза, предоставени от участник на Организаторите във връзка с Играта;

з. Небрежност на участник или нарушаване от негова страна на всяко право на интелектуална собственост на трета страна, лична неприкосновеност или друго право.

**8. Други условия**

8.1. Настоящите Правила са достъпни на интернет страницата на БУЛСАТКОМ: <http://www.bulsat.com/> и на интернет страницата на „Върджин Груп България“ ЕООД: <http://virgin.bg/>.

8.2. Организаторите си запазват правото да удължават, отлагат или анулират Играта, както и по всяко време да изменят и допълват настоящите Правила без уведомление. Измененията и промените в Правилата, включително промяна на Наградите или съответни дати, се извършват с публикуването им на интернет страниците по предходната точка 8.1. и влизат в сила от датата на публикуването им.

8.3. С участието си в Играта, участниците се съгласяват предоставените от тях лични данни да се обработват от БУЛСАТКОМ за целите на организиране и провеждане на Играта, включително да се предоставят на трети лица ангажирани с организиране на Играта и предоставяне на Наградите. Всички лични данни ще се събират, обработват и съхраняват от БУЛСАТКОМ при условията на Закона за защита на личните данни. За избягване на всякакво съмнение, Върджин няма да обработва каквито и да било лични данни на участниците в Играта, включително на печелившите участници.

8.4. Печелившите участници се съгласяват да участват в последващи Играта рекламни активности, като БУЛСАТКОМ си запазва правото да използва имената и адресите на участниците, техни фотографии, аудио и/или видео записи за публично представяне, без печелившите участници да получават допълнително възнаграждение за това.

8.5. С регистрирането си за участие в Играта всеки участник дава съгласие и предоставя безвъзмездно на БУЛСАТКОМ правото да публикува имената на спечелилите на официалната Facebook страница на БУЛСАТКОМ.

**8.6. Настоящите Правила влизат в сила от 00:00 ч. на 07.05.2019 г.**

**9. Обработване на лични данни във връзка с Играта**

Име: „БУЛСАТКОМ“ ЕАД, ул. „Магнаурска школа“ № 15, ет. 3, гр. София 1784, ЕИК 130408101, ЗДДС № BG130408101(наричано по-долу за краткост: “Администратор на лични данни” или “„БУЛСАТКОМ“”)

Регистрационен номер на Администратора на лични данни: 18399

9.2. Правно основание на обработването на лични данни от БУЛСАТКОМ:

Свободно изразеното, конкретно и информирано съгласие на участника служи като правно основание за обработването на лични данни. Съгласието е предоставено въз основа на информацията, посочена в тези Правила, включително в настоящата точка 9. Предоставянето на личните данни ще се смята за даване на съгласието на участника за обработване, съхраняване и използване на личните данни. Предоставянето на личните данни, посочени в тези Общи условия, е задължително, ако участник не предостави част от посочената информация, то той не може да участва в играта и в последващото разпределение на наградния фонд.

9.3. Обхват на обработваните от БУЛСАТКОМ лични данни:

При регистрация, участниците предоставят на БУЛСАТКОМ данните за името от потребителския си профил в социалната мрежа Facebook. Печелившите участници предоставят на “ БУЛСАТКОМ също така своите имена (фамилия, бащино и собствено име), пълен адрес, телефонен номер и електронна поща.

9.4. Цели на обработването на лични данни:

Целите на обработването на лични данни са следните:

* да се използват личните данни за информиране на печелившите участници;
* да се направи връзка с печелившите участници с цел предоставяне на Наградите;
* да се направи връзка с печелившите участници с цел участие в последващи Играта рекламни активности.

9.5. Продължителност на обработването на лични данни:

9.5.1. Периодът на oбработване на личните данни започва с предоставянето на личните данни.

9.5.2. Администраторът на лични данни изтрива личните данни в рамките на 30 дни след последния ден на Играта.

10. Друга информация:

10.1. Администраторът на лични данни обработва личните данни съгласно приложимото национално и европейско законодателство, както и в съответствие с вътрешните актове на Администратора относно обработването на лични данни и приложимите мерки за тяхната защита.

10.2. Администраторът на лични данни може да възложи обработването на личните данни „обработващ лични данни“ по смисъла на чл. 24 от Закона за защита на личните данни.

10.3. Участниците могат да поискат информация по отношение на обработването на лични данни, коригирането или изменянето на техните лични данни по всяко време в писмо, адресирано до Администратора на лични данни, на посочения по-горе адрес на управление на БУЛСАТКОМ.

10.4. Участниците могат да възразят пред Администратора срещу обработването на личните им данни при наличие на законово основание за това.

**11. Правни спорове**

11.1. Организаторите на Играта не носят отговорност и не следва да бъдат въвличани в правни спорове, свързани с притежаването или собствеността върху Наградите, както и спорове, свързани с евентуални разходи, направени от участниците във връзка с Играта.

11.2. Евентуалните правни спорове, които биха могли да възникват между Организаторите и участниците, ще бъдат разрешавани по взаимно съгласие, а в случай че това се окаже невъзможно, двете страни ще отнесат въпроса до компетентните институции.

11.3. Играта се провежда в съответствие със законите на Република България.